Wynoesherdenking aanlyn gevier | Netwerk24
Deur Versnit-Redaksie 27 Januarie 2021 05:08
Dit plaas egter nie 'n demper op die vieringe nie, want drie nuwe toekennings word vanjaar bygevoeg.
Volgende Dinsdag word Suid-Afrika se eerste wynoes 362 jaar gelede gevier, wat op dié dag in 1659 deur Jan van Riebeeck in sy dagboek opgeteken is.
Dit is vanjaar die tiende keer dat die jaarlikse Wynoesherdenkingsgeleentheid op Groot Constantia aangebied word, maar vanjaar gaan dit aanlyn plaasvind in plaas van die groot vieringe in die verlede. Tydens die geleentheid gaan die seën op die oes plaasvind, die herdenking van die 362ste bestaansjaar van die wynbedryf en die verering van rolspelers.
Skakel Dinsdagaand aanlyn in om te sien wie vanjaar die ontvanger van die 1659-toekenning vir visioenêre leierskap by die jaarlikse Wynoesherdenking is. Verlede jaar het die ynmaker en rugbylegende Jan Boland Coetzee (foto) die toekenning ontvang.
Jaarliks ontvang 'n wynikoon of -instansie die spesiale 1659-toekenning vir visioenêre leierskap vir sy/haar/hul bydrae tot die bedryf, maar vanjaar gaan daar ook vir die eerste keer drie nuwe toekennings toegeken word.
Dit word toegeken in die kategorieë vir diversiteit en transformasie; wynwaardering en wynbevordering, en wingerdbou en wynskepping. Die doelwit van die nuwe toekennings is om meer mense in die bedryf te vereer vir hul bydraes tot die bedryf.
Die wynmaker en rugbylegende Jan Boland Coetzee was verlede jaar die ontvanger van die 1659-toekenning vir visioenêre leierskap.
Hierdie aanlyn geleentheid is oop vir almal om te kyk en sluit optredes deur die internasionaal bekroonde operasangers en susters Pretty en Nombulelo Yende in.
Die Wynoesherdenking word deur Agri-Expo georganiseer en in vennootskap met Groot Constantia Landgoed, Die Burger, Standard Bank, Vinpro en die TOPS at SPAR Wine Show aangebied.Wanneer? Dinsdag 2 Februarie 2021 om 19:00Waar? Kyk dit aanlyn by www.sawineharvest.co.za